APSTIPRINĀTS

Valsts kases 2018. gada 29. maija

iepirkuma komisijas sēdē,

protokols Nr. 2.

**Nolikums**

Rīgā

|  |  |  |  |
| --- | --- | --- | --- |
| 29.05.2018. |  | Nr. | VK/2018/03 |

Iepirkuma nolikums

## Iepirkuma priekšmets

Diskonta likmju noteikšanas metodikas izstrāde.

CPV kods 79412000-5 “Finanšu vadības konsultāciju pakalpojumi”.

## Pasūtītājs un iepirkuma identifikācijas numurs:

* 1. Pasūtītājs un rekvizīti:

Valsts kase

Smilšu ielā 1

Reģ. Nr. 90000597275

Tālruņa Nr. 67094222

Faksa Nr. 67094220

kase@kase.gov.lv;

* 1. Iepirkuma identifikācijas numurs: VK/2018/03.

## Iepirkuma veids

Publiskais iepirkums saskaņā ar Publisko iepirkumu likuma (turpmāk – PIL) 9. pantu.

## Piedāvājumu iesniegšanas laiks un vieta

* 1. Piedāvājumi jāiesniedz līdz 2018. gada 11. jūnijam plkst. 11.00 Valsts kases Birojā A308.kab., Smilšu ielā 1, Rīgā, LV-1919 vai pa pastu; kontaktpersona – Valsts kases Pārskatu departamenta direktora vietniece Vineta Parfenkova tālr.: 67094248; fakss: 67094220; e-pasts: vineta.parfenkova@kase.gov.lv .
	2. Piedāvājumu, kas iesniegts vai piegādāts pēc iepirkuma nolikuma 4.1.apakšpunktā norādītā termiņa, neatvērtu nosūta atpakaļ tā iesniedzējam.

## Piedāvājumu noformēšana

* 1. Piedāvājums jāiesniedz aizlīmētā aploksnē. Piedāvājumam jābūt latviešu valodā un jāsastāv no viena piedāvājuma oriģināla un vienas kopijas elektroniskā formātā.
	2. Uz aploksnes jābūt norādei:
		1. piedāvājums iepirkumam “Diskonta likmju noteikšanas metodikas izstrāde”;
		2. identifikācijas Nr. VK/2018/03;
		3. pretendenta nosaukums, juridiskā adrese, tālruņa un faksa numurs;
		4. neatvērt līdz 2018. gada 11. jūnijam plkst. 11.00.
	3. Piedāvājuma oriģināleksemplāru noformē un iesniedz kā vienu sējumu ar uzrakstu “ORIĢINĀLS”. Sējumam pievieno satura rādītāju, visas lapas sanumurē un cauršauj ar diegu vai caurauklo ar auklu, kuras galus sasien mezglā, mezglu pielīmējot sējuma pēdējai lapai ar papīra uzlīmi. Uz papīra uzlīmes raksta apliecinājuma tekstu, norādot: sējumā sanumurēto un cauršūto (cauraukloto) lapu skaits, norādīts ar cipariem un vārdiem. Apliecinājuma tekstu ar parakstu apliecina persona, kura cauršuva (cauraukloja) sējumu, parakstā iekļaujot personas parakstu, tā atšifrējumu un ziņas, kas ļauj nepārprotami identificēt šo personu. Kā arī norāda apliecinājuma izdarīšanas datumu.
	4. Piedāvājuma kopiju elektroniskā formātā (CD/DVD vai USB zibatmiņa) noformē MS Office, MS Project, Adobe Acrobat vai OpenOffice/LibreOffice nolasāmā formātā.
	5. Pretendents samaksā visus izdevumus, kas saistīti ar piedāvājuma sagatavošanu un iesniegšanu pasūtītājam.

## Nosacījumi pretendentu dalībai iepirkuma procedūrā:

* 1. Iepirkuma procedūras piedāvājumam jābūt par visu iepirkuma priekšmeta apjomu.
	2. Iepirkumā var piedalīties jebkura persona vai personu apvienība, kura atbilst iepirkuma nolikumā izvirzītajām prasībām.
	3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, iepirkuma komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju iepirkuma komisija nosūta piegādātājam, kas uzdevis jautājumu, un vienlaikus ievieto sniegto atbildi arī pasūtītāja tīmekļvietnes [www.kase.gov.lv](http://www.kase.gov.lv) sadaļā “Publiskie iepirkumi”, kur ir pieejams iepirkuma nolikums, norādot arī uzdoto jautājumu.

## Pretendentu atlases prasības, iesniedzamie pretendentu atlases dokumenti un pārbaudāmās ziņas:

* 1. **Pretendentu atlases prasības:**
		1. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības iepirkumā jebkurā no šādiem gadījumiem:
			1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
			2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem iepirkuma komisija ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
			3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
			4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9. panta astotās daļas 1., 2 un 3. punkta (nolikuma 7.1.1.1., 7.1.1.2. un 7.1.1.3. apakšpunkts) nosacījumi.
		2. Pretendentam ir ISO sertificēta vai ekvivalenta kvalitātes vadības sistēma finanšu vadības un konsultāciju pakalpojumu sniegšanas jomā.
		3. Pretendenta neto apgrozījums no 2015. gada 1. janvāra līdz 2018.gada 30.aprīlim vidēji gadā nav mazāks par 40 000,00 EUR (četrdesmit tūkstoši eiro, 00 centi).
		4. Pretendenta pašu kapitāls (bilances rinda “Pašu kapitāls kopā”) 2015., 2016., 2017.gadā ir pozitīvs.
		5. Pretendenta līguma izpildei piedāvāto speciālistu kvalifikācija atbilst šādām prasībām:
			1. projekta vadītājam ir maģistra grāds un iepriekšējos 3 (trīs) gados (no 2015. gada 1. janvāra līdz piedāvājuma iesniegšanas termiņam) ir pieredze diskonta likmju noteikšanā vai pārbaudē un metodoloģijas dokumentācijas izstrādē;
			2. vismaz vienam no speciālistiem ir izsniegts ACCA (association of certified chartered accountants) vai ekvivalents profesionālo kvalifikāciju apliecinošs sertifikāts un iepriekšējos 3 (trīs) gados (no 2015. gada 1. janvāra līdz piedāvājuma iesniegšanas termiņam) ir pieredze diskonta likmju noteikšanā vai pārbaudē un metodoloģijas dokumentācijas izstrādē.
		6. Pretendenta piedāvājumā norādītos speciālistus pakalpojumu sniegšanas (iepirkuma līguma) laikā drīkst aizvietot tikai ar nolikuma 7.1.5.1. un 7.1.5.2. apakšpunktā norādītājām prasībām atbilstošas kvalifikācijas speciālistiem un ar pasūtītāja rakstveida piekrišanu, kuru pasūtītājs sniedz, ja piedāvātā speciālista kvalifikācija atbilst nolikuma 7.1.5.1. un 7.1.5.2. apakšpunktā norādītājām prasībām.
	2. **Iesniedzamie pretendentu atlases dokumenti:**
		1. Pretendenta pieteikums iepirkumam (nolikuma 2. pielikums). Pieteikumu paraksta pretendenta vadītājs vai vadītāja pilnvarota persona (jānorāda pilns vārds, uzvārds un amats). Pieteikumā norāda pretendenta nosaukumu un rekvizītus, kā arī apliecina, ka:
			1. iepirkuma nolikuma nosacījumi ir skaidri un saprotami, pretendents tiem piekrīt un nodrošina to izpildi;
			2. parakstot iepirkuma līgumu, piegādātājs piekrīt iepirkuma līguma publicēšanai pasūtītāja tīmekļvietnē saskaņā ar PIL 9. panta astoņpadsmito daļu.
		2. Normatīvajos aktos noteiktajā kārtībā sagatavotas un apstiprinātas bilances un peļņas vai zaudējumu aprēķina apliecināta kopija nolikuma 7.1.3. un 7.1.4. apakšpunktā minēto prasību izpildes pamatojumam.
		3. Apraksts par nolikuma 7.1.5. apakšpunktā minēto prasību izpildi, tajā skaitā norādot pakalpojuma saņēmējus.
		4. Pretendenta līguma izpildei piedāvātā speciālista profesionālo kvalifikāciju apliecinoša sertifikāta apliecināta kopija.
		5. Pretendenta kvalitātes nodrošināšanas sistēmas apraksts (piem., ISO sertifikāta kopija).
	3. **Pārbaudāmās ziņas:**
		1. Lai pārbaudītu, vai pretendents nav izslēdzams no dalības iepirkumā PIL 9. panta astotās daļas 1., 2. vai 4. punktā minēto apstākļu dēļ, iepirkuma komisija:
			1. attiecībā uz Latvijā reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par PIL 9. panta astotās daļas 1. punktā minētajiem faktiem — no Uzņēmumu reģistra;
				2. par PIL 9. panta astotās daļas 2. punktā minētajiem faktiem — no Valsts ieņēmumu dienesta un Latvijas pašvaldībām. Iepirkuma komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9. panta astotās daļas 4. punktā minētās personas piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu pieprasa, lai pretendents iesniedz attiecīgās kompetentās institūcijas izziņu (izsniegtu ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu), kas apliecina, ka uz to un PIL 9. panta astotās daļas 4. punktā minēto personu neattiecas PIL 9. panta astotajā daļā noteiktie gadījumi. Termiņu izziņas iesniegšanai iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā;
			3. atkarībā no atbilstoši PIL 9. panta devītās daļas 1. punkta “b” apakšpunktam (nolikuma 7.3.1.1.2. apakšpunkts) veiktās pārbaudes rezultātiem iepirkuma komisija:
				1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9. panta astotās daļas 4. punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
				2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9. panta astotās daļas 4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, iepirkuma komisija pretendentu izslēdz no dalības iepirkumā;
			4. Pretendents, lai apliecinātu, ka tam un PIL 9. panta astotās daļas 4. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, PIL 9. panta desmitās daļas 2. punktā minētajā termiņā iesniedz:
				1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
				2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
				3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesamību.
			5. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9. panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9. panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai PIL 9. panta astotās daļas 4. punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

## Tehniskais piedāvājums

* 1. Jāiesniedz saskaņā ar nolikuma 1. pielikumu “Tehniskā specifikācija”.
	2. Tehniskajā piedāvājumā iekļauj:
		1. aprakstu par darba uzdevuma izpratni vienas lappuses apjomā;
		2. aprakstu par darba uzdevuma izpildes gaitā sagaidāmiem rezultātiem – pasākumiem, kas tiks ietverti nodevumā.
	3. Tehniskās specifikācijas 1. punktā paredzētā darba uzdevuma nodevumu detalizētu izpildes laika grafiku.
	4. Līgumā paredzētajā garantijas laikā plānoto bezmaksas rakstisku un mutisku konsultāciju stundu skaitu.

## Finanšu piedāvājums

Piedāvājumam jābūt izteiktam *euro* bez PVN atbilstoši nolikuma 3. pielikumam “Finanšu piedāvājums”.

## Iepirkuma līguma noslēgšanas un izpildes laiks

Iepirkuma līgumu noslēdz ar iepirkuma uzvarētāju, un līguma izpildes laiks ir 8 (astoņas) nedēļas pēc iepirkuma līguma spēkā stāšanās.

## Piedāvājumu vērtēšana un lēmuma pieņemšana

11.1. Pretendentu novērtēšanā un salīdzināšanā iepirkuma komisija izskata piedāvājuma atbilstību iepirkuma nolikumā norādītajām prasībām.

11.2. Piedāvājumus, kas neatbilst iepirkuma nolikuma prasībām, iepirkuma komisija noraida kā neatbilstošu un tālāk neizskata.

11.3. Iepirkuma komisija izvēlas saimnieciski visizdevīgāko piedāvājumu ar vienīgo vērtējuma kritēriju – viszemāko cenu, kas atbilst iepirkuma nolikumā norādītajām prasībām.

11.4. Ja iepirkuma komisija konstatē, ka saskaņā ar nolikuma 11.3. apakšpunkta nosacījumiem vairāki pretendenti ir iesnieguši piedāvājumus ar vienādu vērtējumu, t.i., vienādu cenu, par uzvarētāju atzīst pretendentu, kuram ir lielāka pieredze atbilstoši nolikuma 7.1.5.apakšpunkta prasībām (t.i., norādīto atbilstošo projektu skaits).

11.5. Iepirkuma komisija informē visus pretendentus par iepirkumā izraudzīto pretendentu vai pretendentiem triju (3) darbdienu laikā pēc lēmuma pieņemšanas, kā arī lēmumu ievieto pasūtītāja tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi”.

11.6. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, un saskaņā ar iepirkuma nolikuma noteikumiem un nolikumam pievienoto iepirkuma līguma projektu (nolikuma 4. pielikums). Pretendenta iebildumi par iepirkuma nolikumam pievienotā iepirkuma līguma projekta nosacījumiem jāizsaka piedāvājuma sagatavošanas laikā. Slēdzot iepirkuma līgumu, iebildumus par iepirkuma līguma projekta nosacījumiem nepieņem.

11.7. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi” ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pasūtītāja tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi” vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.

11.8. Grozījumus iepirkuma līgumā, kas noslēdzams PIL 9. pantā noteiktajā kārtībā, izdara, ievērojot PIL 61. pantu.

|  |  |
| --- | --- |
| Iepirkuma “Diskonta likmju noteikšanas metodikas izstrāde” komisijas priekšsēdētāja | L. Agleniece |
| Agleniece 67094249Klints 67094263 |  |

# 1. pielikums

iepirkuma “Diskonta likmju

noteikšanas metodikas izstrāde”

(Nr. VK/2018/03) nolikumam

Tehniskā specifikācija

Iepirkuma procedūras tehniskā specifikācija, kuru nodrošina pretendents, kas atzīts par iepirkuma procedūras uzvarētāju.

1. **Darba uzdevums**

Izstrādāt vienotu metodiku diskonta likmju noteikšanai diskontēšanas aprēķinu veikšanai, pamatojoties uz Starptautiskajiem Publiskā sektora grāmatvedības standartiem (IPSAS) vai Starptautiskajiem Finanšu pārskatu standartiem (IFRS), Ministru kabineta 2018. gada 13. februāra noteikumos Nr. 87 “Grāmatvedības uzskaites kārtība budžeta iestādēs” noteiktiem mērķiem. Metodikā ietvert:

* ziņojumu par diskonta likmju noteikšanas metodikas aprakstu ar datu avotiem katram šā pielikuma 2. punktā minētajam mērķim turpmāk lietojamā un modificējamā elektroniskā formā;
* specifiskos gadījumos, faktoru, kas jāņem vērā pie diskonta likmes noteikšanas (piemēram, ieguldījumiem kapitālsabiedrībās – uzņēmuma lielums, nozares, kurā darbojas uzņēmums, vai pieņemamā riska pakāpe) aprakstu un noteikšanas metodiku turpmāk lietojamā un modificējamā elektroniskā formā.
1. **Esošās situācijas apraksts**
	1. Valsts kase saskaņā ar Ministru kabineta 2018. gada 13. februāra noteikumos Nr. 87 “Grāmatvedības uzskaites kārtība budžeta iestādēs” (turpmāk – MK noteikumi Nr. 87) noteikto pienākumu – noteikt diskonta likmes vispārējās valdības sektora struktūru grāmatvedības uzskaites aprēķinu veikšanai – sākot ar 2019. gada 1. janvāri Valsts kases tīmekļa vietnē publicē diskonta likmes.
	2. MK noteikumi Nr. 87 paredz diskonta likmes izmantot šādiem mērķiem:
		1. Ieguldījumi:
			1. ilgtermiņa ieguldījuma patiesās vērtības noteikšanai;
			2. ieguldījuma īpašuma lietošanas vērtības noteikšanai;
			3. līdzdalības daļas lietošanas vērtības noteikšanai;
		2. Uzkrājumi – uzkrājumu pašreizējās vērtības noteikšanai katra pārskata perioda (gada) beigās;
		3. Finanšu noma – minimālo nomas maksājumu pašreizējās vērtības aprēķināšanai;
		4. Finanšu instrumenti – finanšu garantiju pašreizējās vērtības aprēķināšanai;
		5. Iespējamās saistības – pašreizējās vērtības noteikšanai.
	3. Diskonta likmes nepieciešamas dažādām valūtām: EUR, USD, CHF, GPB.
2. **Darba uzdevuma izpildes gaita un nodevuma iesniegšanas termiņš**
	1. Nodevumu saskaņošanai iesniedz elektroniski Word un Excel formātā, nosūtot uz Līgumā norādīto e-pasta adresi.
	2. Ja nepieciešams, Izpildītājs nodevumu var saskaņot pa daļām. Nodevuma atsevišķas daļas Pasūtītājs saskaņo 5 (piecu) darba dienu laikā;
	3. Nodevuma galīgo redakciju Pasūtītājs saskaņo 10 (desmit) darba dienu laikā.
	4. Līguma izpildes laiks ir 8 nedēļas, t.sk. 2 nedēļas paredzot nodevuma izskatīšanai, precizēšanai un saskaņošanai atbilstoši iepirkuma līguma nosacījumiem.
3. **Darba uzdevuma pieejamība**

Uzdevuma izpildes rezultātā izstrādātā metodika paredzēta Valsts kases iekšējai lietošanai un nebūs publiski pieejama. Atbilstoši izstrādātajai metodikai noteiktās diskonta likmes publicēs Valsts kases tīmekļa vietnē, kā to nosaka MK noteikumi Nr. 87.

1. **Garantijas un servisa līmenis**

Piegādātājam jānodrošina 6 mēnešu bezmaksas garantijas laiks pēc iepirkuma līguma izpildes, kuras ietvaros piegādātājs mutiski un rakstiski precizē un papildina nodevumā sniegto metodikas aprakstu, ja piegādātājs vai pasūtītājs konstatē kļūdas vai nepilnības aprakstā.

# 2. pielikums

iepirkuma “Diskonta likmju

noteikšanas metodikas izstrāde”

(Nr. VK/2018/03) nolikumam

Pieteikums dalībai iepirkumā

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ. Nr. \_\_\_\_\_\_\_\_\_\_\_\_\_\_\_\_\_,

 (nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juridiskā adrese, faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tālruņa numurs, faksa numurs, e-pasta adrese)

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā\_\_\_\_\_\_\_\_\_\_\_

 (personas, kurai ir tiesības pārstāvēt pretendentu, vārds, uzvārds un amats)

1. Iepazinušies ar iepirkuma “Diskonta likmju noteikšanas metodikas izstrāde” (Nr. VK/2018/03) nolikumu un tam pievienoto tehnisko specifikāciju, piesakām dalību šajā iepirkumā.

2. Piekrītam ievērot iepirkuma nolikuma prasības.

3. Apliecinām, ka, parakstot iepirkuma līgumu, izpildītājs piekrīt šī iepirkuma līguma publicēšanai pasūtītāja tīmekļvietnē saskaņā ar Publisko iepirkumu likuma 9. panta astoņpadsmito daļu.

4. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-2)) kritērijiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_ /

(Pretendenta vai tā pilnvarotās personas paraksts) (paraksta atšifrējums)

Vieta \_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_

# 3. pielikums

iepirkuma “Diskonta likmju

noteikšanas metodikas izstrāde”

(Nr. VK/2018/03) nolikumam

Finanšu piedāvājums

|  |  |  |  |
| --- | --- | --- | --- |
| **Nosaukums** | **Stundas cena****EUR** | **Daudzums** (h) | **Summa (EUR)****(bez PVN)** |
|  |  |  |  |
|  |  | **Kopā (EUR)** |  |
|  |  | **PVN (21%)** |  |
|  |  | **Kopā ar PVN** |  |

Ar šo mēs apstiprinām un apliecinām sniegto ziņu patiesumu.

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

# 4. pielikums

iepirkuma “Diskonta likmju

noteikšanas metodikas izstrāde”

(Nr.VK/2018/03) nolikumam

# LĪGUMA PROJEKTS

par diskonta likmju

noteikšanas metodikas izstrādi

(iepirkuma identifikācijas numurs: VK/2018/03)

Rīgā

2018. gada \_\_\_\_.\_\_\_\_\_\_\_\_\_ Nr. VKI/K/18\_\_\_\_\_\_\_\_

**Valsts kase**, vienotais reģ. Nr. 90000597275, adrese: Smilšu iela 1, Rīgā, LV-1919, turpmāk – **PASŪTĪTĀJS,** tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004. gada 3. augusta noteikumiem Nr. 677 “Valsts kases nolikums”, no vienas puses, un

**\_\_\_\_\_\_\_\_\_\_\_\_\_\_**, vienotais reģ. Nr. \_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_, turpmāk – **PIEGĀDĀTĀJS**, tās \_\_\_\_\_\_\_\_personā, kurš/a rīkojas saskaņā ar statūtiem, no otras puses, abi kopā un katrs atsevišķi turpmāk saukti – **Puses/Puse**,

pamatojoties uz Valsts kases iepirkuma “Diskonta likmju noteikšanas metodikas izstrāde” (iepirkuma identifikācijas Nr. VK/2018/03, turpmāk – Iepirkums) rezultātiem, brīvi izsakot Pušu gribu, bez maldības, viltus vai spaidiem, noslēdz šādu līgumu (turpmāk – Līgums) par tālāk minēto.

1. **Līguma priekšmets**

PASŪTĪTĀJS pasūta un PIEGĀDĀTĀJS saskaņā ar Līgumu, Iepirkuma tehnisko specifikāciju (Līguma 1.pielikums, turpmāk – Tehniskā specifikācija) un Iepirkumam iesniegto PIEGĀDĀTĀJA piedāvājumu izstrādā vienotu metodiku diskonta likmju noteikšanai diskontēšanas aprēķinu veikšanai, pamatojoties uz Starptautiskajiem Publiskā sektora grāmatvedības standartiem (IPSAS) vai Starptautiskajiem Finanšu pārskatu standartiem (IFRS), Ministru kabineta 2018. gada 13. februāra noteikumos Nr. 87 “Grāmatvedības uzskaites kārtība budžeta iestādēs” noteiktajiem mērķiem, turpmāk – Pakalpojums.

1. **Līgumcena un norēķinu kārtība**
	1. Līgumcena par Pakalpojuma sniegšanu ir \_\_\_\_\_\_\_\_\_ EUR (*summa vārdiem euro*) bez PVN, PVN likmi piemēro saskaņā ar Latvijas Republikas normatīvajiem aktiem.
	2. Samaksu par Pakalpojumu veic *euro* bezskaidras naudas norēķinu veidā uz PIEGĀDĀTĀJA bankas kontu, kas norādīts PIEGĀDĀTĀJA izsniegtajā rēķinā, 30 (trīsdesmit) dienu laikā pēc Līguma 3.5. apakšpunktā minētā Pakalpojuma nodošanas – pieņemšanas akta abpusējas parakstīšanas un PIEGĀDĀTĀJA izsniegtā rēķina saņemšanas.
	3. Par apmaksas dienu uzskata dienu, kad PASŪTĪTĀJS devis maksājuma rīkojumu bankai, apmaksājot Līguma 3.6. apakšpunktā minēto rēķinu.
2. **Pakalpojuma nodošanas un pieņemšanas kārtība**
	1. Pakalpojuma sniegšanu pilnā apjomā saskaņā ar Līgumu PIEGĀDĀTĀJS veic 8 (astoņu) nedēļu laikā no Līguma spēkā stāšanās dienas, bet ne vēlāk kā līdz Līguma 3.4. apakšpunktā noteiktajam termiņam, kas netiek uzskatīts par Pakalpojuma izpildes termiņa kavējumu.
	2. PIEGĀDĀTĀJAM ne vēlāk kā 6 (sešu) nedēļu laikā pēc Līguma spēkā stāšanās ir jāiesniedz PASŪTĪTĀJAM Pakalpojuma projekts.
	3. PASŪTĪTĀJS 10 (desmit) darba dienu laikā izvērtē iesniegto Pakalpojuma projektu un akceptē to vai rakstveidā izsaka PIEGĀDĀTĀJAM pamatotas iebildes par Pakalpojuma projekta atbilstību Tehniskajai specifikācijai, norādot termiņu, kādā jānovērš nepilnības.
	4. PIEGĀDĀTĀJAM Līguma 3.3. apakšpunktā minētie PASŪTĪTĀJA iebildumi par Pakalpojuma projektu ir jānovērš PASŪTĪTĀJA norādītajā termiņā un jāiesniedz precizētais Pakalpojuma projekts PASŪTĪTĀJAM.
	5. Līguma 3.3. – 3.4. apakšpunktā noteiktajā kārtībā iesniegto Pakalpojuma projektu pēc PASŪTĪTĀJA pārbaudes un akcepta pieņem ar abpusēji parakstītu nodošanas – pieņemšanas aktu.
	6. Pēc nodošanas – pieņemšanas akta abpusējas parakstīšanas PIEGĀDĀTĀJS sagatavo un iesniedz PASŪTĪTĀJAM rēķinu, kuru apmaksā Līguma 2.2. apakšpunktā noteiktajā termiņā.
	7. Ja PASŪTĪTĀJA Līgumā paredzēto saistību nokavējums liedz PIEGĀDĀTĀJAM veikt savlaicīgu saistību izpildi, tad attiecīgi par PASŪTĪTĀJA nokavēto termiņu tiek pagarināts PIEGĀDĀTĀJA saistību izpildes termiņš.
3. **Garantijas saistības**
	1. PIEGĀDĀTĀJS garantē to, ka Pakalpojumu veiks profesionāli, prasmīgi un atbilstoši Līguma nosacījumiem.
	2. Ja Pakalpojumā atklās neatbilstības 6 (sešu) mēnešu laikā pēc Pakalpojuma pieņemšanas, PIEGĀDĀTĀJAM tās ir jānovērš PASŪTĪTĀJA noteiktajā termiņā un par saviem līdzekļiem.
	3. Garantijas ietvaros PIEGĀDĀTĀJS mutiski un rakstiski precizē un papildina Pakalpojuma izpildes rezultātā izveidoto metodikas aprakstu, ja PIEGĀDĀTĀJS vai PASŪTĪTĀJS tajā konstatē kļūdas vai nepilnības.
4. **Pušu atbildība**
	1. Puses ir savstarpēji atbildīgas par savlaicīgu un precīzu Līguma izpildi.
	2. Gadījumā, ja kāda no Pusēm neizpilda vai nepienācīgi pilda Līgumu, kā rezultātā kādai no Pusēm ir nodarīti zaudējumi, vainīgajai Pusei ir jāatlīdzina cietušajai Pusei nodarītais zaudējums pilnā apmērā.
	3. PIEGĀDĀtājs ir atbildīgs par trešo personu zaudējumiem, kas tiem ir radušies sakarā ar Līgumu starp Pasūtītāju un PIEGĀDĀtāju, ja vien zaudējumu cēlonis nav Pasūtītāja ļauns nolūks.
	4. PIEGĀDĀtājA piedāvājumā norādītos speciālistus Pakalpojuma sniegšanas laikā drīkst aizvietot tikai ar Iepirkuma nolikuma 7.1.5.1. un 7.1.5.2. apakšpunktā norādītājām prasībām atbilstošas kvalifikācijas speciālistiem un ar PASŪTĪTĀJA rakstveida piekrišanu, kuru PASŪTĪTĀJS sniedz, ja piedāvātā speciālista kvalifikācija atbilst Iepirkuma nolikuma 7.1.5.1. un 7.1.5.2. apakšpunktā norādītājām prasībām.
	5. Gadījumā, ja aizkavē Līgumcenas samaksu, PASŪTĪTĀJS maksā PIEGĀDĀTĀJAM līgumsodu, kura apmērs ir 0,5% dienā no laikā nesamaksātās Līgumcenas (neieskaitot PVN), bet ne vairāk kā 10% no nesamaksātās Līgumcenas.
	6. Gadījumā, ja kavē Pakalpojuma izpildi, PIEGĀDĀTĀJS par katru kavēto dienu maksā līgumsodu, kura apmērs ir 0,5% dienā no Līgumcenas (neieskaitot PVN), bet ne vairāk kā 10% no kopējās Līgumcenas.
	7. Gadījumā, ja PIEGĀDĀTĀJS aizstāj Iepirkumam iesniegtajā piedāvājumā uzrādīto un Līguma izpildē iesaistīto personālu bez rakstveida saskaņojuma ar PASŪTĪTĀJU, PIEGĀDĀTĀJS maksā līgumsodu 200,00 EUR (divi simti *euro,* 00 *centi*) par katru šādu gadījumu.
	8. Līgumsoda samaksa neietver sevī zaudējumu atlīdzību otrai Pusei, kā arī līgumsoda un/vai zaudējumu samaksa neatbrīvo Puses no citu Līgumā paredzēto saistību izpildes un neatceļ Pušu tiesības vērsties pret otru Pusi par zaudējumu atlīdzināšanu.
5. **Kontaktpersonas**
	1. Kontaktpersona, kura kontaktējas ar otru Pusi un uzrauga (koordinē) kvalitatīvu Līguma izpildi no PASŪTĪTĀJA puses ir Valsts kases Pārskatu departamenta direktore Ligita Agleniece (tālr.: 67094249, e-pasts: ligita.agleniece@kase.gov.lv).
	2. Kontaktpersona no PIEGĀDĀTĀJA puses ir \_\_\_\_\_\_\_\_\_\_\_\_ (tālr.: \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_).
	3. Puses apņemas savlaicīgi informēt viena otru par kontaktpersonu maiņu.
6. **Nepārvarama vara**
	1. Puses ir atbrīvotas no atbildības par Līguma neizpildi vai nepienācīgu izpildi, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ, kurus Puses nevarēja paredzēt un novērst saprātīgiem līdzekļiem – dabas stihijas, karš, masu nekārtības, ugunsgrēks utml.
	2. Puse, kura nav varējusi izpildīt savas saistības nepārvaramas varas apstākļu dēļ, nekavējoties, bet ne vēlāk kā divu darba dienu laikā no šādu apstākļu iestāšanās dienas, informē par to otru Pusi. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts, pašvaldības citas institūcijas izdotu dokumentu. Puses apņemas veikt visas saprātīgi iespējamās darbības, lai nekavējoši pēc apstākļu novēršanas atsāktu saistību izpildi.
	3. Nepārvaramas varas apstākļu iestāšanās neatbrīvo Puses no saistībām, kas ir radušās saistībā ar Līgumu līdz nepārvaramas varas apstākļu iestāšanās brīdim.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
7. **Līguma spēkā stāšanās, grozīšana, izbeigšana, strīdu izskatīšana**
	1. Līgums stājas spēkā tā abpusējas parakstīšanas dienā un ir spēkā līdz Pušu Līgumā paredzēto saistību pilnīgai izpildei.
	2. Līgumu var grozīt vai izbeigt Pusēm vienojoties un ievērojot Publisko iepirkumu likumu. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
	3. PASŪTĪTĀJS ir tiesīgs atkāpties no Līguma vienpusēji, ja:
		1. PIEGĀDĀTĀJS ir sniedzis Tehniskajā specifikācijā noteiktajam neatbilstošu Pakalpojumu, par ko ir sastādīts atbilstošs akts;
		2. PIEGĀDĀTĀJS ir nokavējis Līguma 3. punktā noteikto Pakalpojuma sniegšanas termiņu vairāk kā par 30 (trīsdesmit) dienām.
	4. Vienpusējas atkāpšanās no Līguma gadījumā, PASŪTĪTĀJS ierakstītā vēstulē nosūta PIEGĀDĀTĀJAM paziņojumu par atkāpšanos no Līguma, pamatojoties uz Līguma 8.3. apakšpunktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts 7. dienā pēc tā nodošanas pastā.
	5. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti tiesā Latvijas Republikas normatīvajos aktos noteiktajā kārtībā.
8. **Informācijas atklātība**
	1. Jebkāda ar Līgumu saistīta un jebkurā formā pieejama informācija vai citāda veida dati, tai skaitā PIEGĀDĀTĀJA sagatavotie materiāli, pieder PASŪTĪTĀJAM un ir tā īpašums.
	2. Ierobežotas pieejamības informācija nozīmē informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides. Līgums ar visiem tā pielikumiem ir vispārpieejama informācija Publisko iepirkumu likumā noteiktajā apjomā.
	3. Neviena no Pusēm neizpauž ierobežotas pieejamības informāciju, kas saņemta no otras Puses Līguma spēkā esamības laikā. Katra Puse ierobežotas pieejamības informāciju izmanto vienīgi Līguma izpildes nolūkā. Neviena no Pusēm neizpaudīs ierobežotas pieejamības informāciju trešajām personām (izņemot attiecīgās Puses darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstisku piekrišanu, un neizmantos to nesankcionēti.
	4. Puses ir atbildīgas par ierobežotas pieejamības informācijas neizpaušanas prasību ievērošanu, tai skaitā no jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta, kam informācija nepieciešama Līguma izpildes nodrošināšanai, vai kādas trešās personas, kurai Puses ir atļāvušas šādu ierobežotas pieejamības informāciju saņemt, puses.
	5. Katra Puse pret šādu ierobežotas pieejamības informāciju izturēsies ar tādu pašu rūpību kā attiecībā pret savu ierobežotas pieejamības informāciju.
	6. Ierobežotas pieejamības informācijas neizpaušanas saistības neattieksies uz informāciju:
		1. kas bija saņēmējas Puses rīcībā līdz tās saņemšanai no izpaudēja Puses;
		2. kas izpaušanas brīdī jau ir vispārpieejama vai vēlāk kļūst vispārpieejama bez Līguma neizpildes no saņēmēja Puses vai kādas citas personas puses, par kuru atbild saņēmēja Puse;
		3. ko saņēmusī Puse ir likumīgi saņēmusi no trešās personas, kurai nav ierobežotas pieejamības informācijas neizpaušanas saistību, ar noteikumu, ka attiecīgā trešā persona nav pārkāpusi nevienas ierobežotas pieejamības informācijas neizpaušanas saistības attiecībā uz konkrēto informāciju;
		4. kuras izpaušanas pienākums ir noteikts normatīvajos aktos.
	7. Informācija plašsaziņas līdzekļiem saistībā ar Līgumu iepriekš rakstiski jāsaskaņo abām Pusēm.
9. **Fizisko personu datu apstrāde un aizsardzība**
	1. PIEGĀDĀTĀJS Līguma izpratnē atbilstoši Eiropas Parlamenta un padomes 2016. gada 27. aprīļa regulai 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) ir Apstrādātājs, kas veic datu apstrādi PASŪTĪTĀJA kā Pārziņa interesēs un uzdevumā.
	2. PIEGĀDĀTĀJS izmanto tam uzticētos personas datus vienīgi Līgumā noteiktajam mērķim, t.i., Līguma 1. punktā minētā Līguma priekšmeta izpildei.
	3. PIEGĀDĀTĀJS nodrošinās, ka tiks īstenoti atbilstoši tehniskie un organizatoriskie pasākumi tādā veidā, kas nodrošina datu subjektu tiesību aizsardzību.
	4. PIEGĀDĀTĀJAM ir pienākums informēt PASŪTĪTĀJU par drošības incidentiem, kura rezultātā pārkāpta tam uzticēto personas datu konfidencialitāte, pieejamība vai integritāte.
	5. PIEGĀDĀTĀJS apņemas iznīcināt visus fizisko personu datus, kuri nonākuši PIEGĀDĀTĀJA rīcībā saistībā ar Pakalpojuma izpildi nekavējoties pēc Līguma 3.5. apakšpunktā minētā nodošanas – pieņemšanas akta parakstīšanas.
10. **Nobeiguma noteikumi**
	1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
	2. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses vai norēķinu rekvizītu maiņu.
	3. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.
	4. Pakalpojums tiek sniegts ievērojot Līguma, Iepirkuma nolikuma, Tehniskās specifikācijas un PIEGĀDĀTĀJA iesniegtā piedāvājuma noteikumus. Pretrunu gadījumā par Pakalpojuma apjomu, pieņemšanu un atbilstību, tiek noteikta šāda dokumentu hierarhija: Līgums, Tehniskā specifikācija, PIEGĀDĀTĀJA iesniegtais piedāvājums.
	5. Līgums ir izstrādāts un noformēts latviešu valodā uz 5 (piecām) lapām ar 2 (diviem) pielikumiem, divos eksemplāros ar vienādu juridisko spēku – pa vienam katrai Pusei.
	6. Līgumam tā noslēgšanas dienā ir šādi pielikumi, kuri ir Līguma neatņemamas sastāvdaļas:
		1. 1. pielikums “Tehniskā specifikācija” uz 2 lp.;
		2. 2. pielikums “Finanšu piedāvājums” uz 1 lp.

1. **Pušu rekvizīti un paraksti**

|  |  |
| --- | --- |
| **Valsts kase** |  |
| Reģ. Nr. 90000597275,  | Reģ. Nr.  |
| Smilšu iela 1, Rīga, LV-1919, Latvija |  |
| tālr. 67094222, e-pasts: kase@kase.gov.lv konts LV06TREL2130051005000 | Tālr. e-pasts: konts: |

|  |  |
| --- | --- |
| /pārvaldnieks K.Āboliņš/ | / / |

# 1. pielikums

2018. gada \_\_.\_\_\_\_\_\_\_\_

starp Valsts kasi un

\_\_\_\_\_\_\_\_\_\_\_\_\_\_\_\_\_\_

noslēgtajam Līgumam

Nr. \_\_\_\_

# TEHNISKĀ SPECIFIKĀCIJA

# 2. pielikums

2018. gada \_\_.\_\_\_\_\_\_\_\_

starp Valsts kasi un

\_\_\_\_\_\_\_\_\_\_\_\_\_\_\_\_\_\_

noslēgtajam Līgumam

Nr. \_\_\_\_

# FINANŠU PIEDĀVĀJUMS

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-2)